cyanic-selkie/wikianc huggingface dataset:
लिंडसे लोहान
शुरुआती सफलता
यह किरदार उन्होंने एक साल तक निभाया, लेकिन डिज़नी द्वारा 1998 में बनाई गई पारिवारिक हास्य फ़िल्म 'द पैरेंट ट्रैप', जो 1961 की फ़िल्म की रीमेक थी, में किरदार निभाने के लिए उसे छोड़ दिया. लोहान ने इस फ़िल्म में बिछड़ी हुई दो जुड़वां बहनों का किरदार निभाया, जो अपने तलाकशुदा अभिभावकों को फिर से मिलाने की कोशिश करती हैं। उनके माता-पिता का किरदार क्रमशः नताशा रिचर्डसन एवं डेनिस क्वैड ने निभाया था। ट्रैप ने दुनिया भर में US$92 मिलियन बटोरा एवं फ़िल्म समीक्षक केनेथ तुरान ने लोहान को मूल फ़िल्म की हेले मिल्स की तरह ही फ़िल्म की आत्मा बताया एवं कहा कि वे दो भिन्न व्यक्तित्वों को निभाने में अपने पूर्ववर्ती अभिनेत्री से कहीं ज्यादा निपुण हैं। इस फ़िल्म ने लोहान को एक फीचर फ़िल्म में सर्वश्रेष्ठ प्रदर्शन के लिए युवा कलाकार अवार्ड दिलाया।
उन्होंने 'बेट्टे'(2000) नामक एक छोटे धारावाहिक के प्रायोगिक एपिसोड में बेट्टे मिड्लर की बेटी का किरदार निभाया, लेकिन जब वह निर्माण न्यूयॉर्क से लॉस एंजिल्स चला गया तो 14 वर्षीय लोहान ने वह किरदार छोड़ दिया. उन्होंने 2000 में टिरा बैंक्स के साथ 'लाइफ साइज़' एवं 2002 में 'गेट अ क्लू' नामक दो डिज़नी टेलिविज़न फ़िल्मों में भी काम किया।
सफलता की शुरुआत
2003 में लोहान ने अपने खाते में डिज़नी की एक और रीमेक, जेमी ली कर्टिस के साथ पारिवारिक हास्य फ़िल्म 'फ्रीकी फ्राईडे', में मुख्य किरदार हासिल किया। लोहान की पहल पर उनका किरदार फिर से लिखा गया एवं उसे एक असभ्य रंग न देकर कहीं अधिक विश्वसनीय बनाया गया। समीक्षक रॉगर एबर्ट ने लिखा कि "लोहान के भीतर जोडी फॉस्टर की तरह की गंभीरता एवं अपने किशोर छवि के भीतर भी एकाग्र होने का इरादा भरा है। फ्राईडे में उनके अभिनय के लिए उन्हें 2004 एमटीवी मूवी अवार्ड्स में अभूतपूर्व अभिनय का अवार्ड मिला. 2009 तक, व्यावसायिक एवं आलोचनात्मक सफलता की दृष्टि से यह उनकी सबसे पहली फ़िल्म थी, जिसने दुनिया भर में US$160 मिलियन की कमाई की एवं रॉटेन टोमेटोज़ की रेटिंग में 88% हासिल किया।
वर्ष 2004 में लोहान की मुख्य भूमिका वाली दो फ़िल्में रिलीज़ हुईं. पहली फ़िल्म 'कन्फेशन ऑफ अ टीनेज ड्रामा क्वीन' ने घरेलू बॉक्स ऑफिस पर कुल $29 मिलियन कमाया, जिसके बारे में बॉक्स ऑफिस मोजो ब्रैन्डन ग्रे ने लिखा कि "युवा लड़कियों के लिए होने के बावजूद इसके आशातीत परिणाम हैं". समीक्षकों के लिए यह एक विफलता थी। रॉबर्ट के.एल्डर ने कहा कि "हालांकि लोहान अब भी एक होनहार सितारा हैं, लेकिन इससे पहले कि उन्हें उनके बयानों के लिए माफ़ किया जाय उन्हें थोड़ा प्रायश्चित करना होगा." डिज़नी के बाहर किशोर-हास्य फ़िल्म मीन गर्ल्स उसकी पहली फ़िल्म थी। यह एक महत्वपूर्ण एवं व्यावसायिक रूप से सफल फ़िल्म रही, जिसने दुनिया भर कुल US$129 मिलियन बटोरा एवं बक़ौल ब्रैन्डन ग्रे, जिसने "उसका ओहदा युवा धड़कनों वाली फ़िल्मों की मलिका तक पहुंचा दिया." स्टीव रोड्स के शब्दों में "लोहान एक बार फिर अपना जलवा बिखेरती हैं" "चुस्ती से लिखी हुई पटकथा उसकी बुद्धिमत्ता भरी कॉमेडी से पूरी तरह मेल खाती है।" फ्राईडे एवं मीन गर्ल्स में अपने काम के लिए लोहान को 2004 टीन चॉयस अवार्ड्स में अभूतपूर्व फ़िल्म सितारा सहित चार अवार्ड्स मिले. मीन गर्ल्स ने उन्हें 2004 MTV मूवी अवार्ड्स में भी दो अवार्ड, महिलाओं की श्रेणी में सर्वश्रेष्ठ अभिनय का एवं फ़िल्म के बाकी कलाकारों के साथ सर्वश्रेष्ठ ऑन-स्क्रीन टीम अवार्ड दिलाया। मीन गर्ल्स से लोहान की लोकप्रियता को अहम उछाल मिली एवं पीत-पत्रकारिता के लोग उनके पीछे भागने लगे. 2005 में एंथ्रोपोमोर्फिक कार हर्बी के साथ 'फुल्ली लोडेड', उस श्रृंखला की पांचवी फ़िल्म बनाने के लिए लोहान डिज़नी लौटी. 'फुल्ली लोडेड' ने दुनिया भर में US$144 मिलियन की आय की एवं इसे मिली-जुली प्रतिक्रियाएं मिलीं. स्टीफेन होल्डेन ने कहा "लोहान एक असली सितारा हैं जो.......परदे पर पूरी तरह से आश्वस्त नज़र आती हैं।" बक़ौल जेम्स बेरार्डीनेली "एक उज्जवल अभिनेत्री लोहान अंततः मुख्य भूमिका निभाती हैं" वैनिटी फेयर ने फुल्ली लोडेड को लोहान का "पहला विनाशकारी शूट" बताया, जिसमें यह वर्णन किया गया था कि किस तरह निजी जीवन के तनाव के नतीजे में हुए उनके गुर्दे के संक्रमण की वजह से उन्हें अस्पताल में भर्ती होना पड़ा एवं शूट के दौरान अपने पहले एल्बम की रिकार्डिंग के लिए उन्होंने कितनी कोशिश की थी। पत्रिका ने यह भी बताया कि किस तरह लोहान ने फ़िल्म-प्रचार का दौरा नहीं किया एवं डिज़नी जैसा पेशेवर रवैया न होने के कारण उन्हें फ़िल्म के पोस्टरों में हाशिये पर रख दिया गया। लोहान की अगली रोमांटिक हास्य फ़िल्म 'जस्ट माई लक' मई 2006 में बड़े पैमाने पर रिलीज़ हुई. बक़ौल वैराइटी, इस फ़िल्म में काम करने के लिए लोहान को $7 मिलियन से भी अधिक राशि दी गई थी। ब्रैंडोन ग्रे ने कहा कि अपने पहले सप्ताहांत में बॉक्स ऑफिस पर $5.7 मिलियन कमा कर इस फ़िल्म ने "मुख्य अभिनेत्री लिंडसे लोहान की जीतने की परंपरा तोड़ दी" इस फ़िल्म को निहायत बुरी समीक्षाएं मिलीं एवं इसके कारण लोहान को पहली बार निकृष्टतम अभिनेत्री की श्रृंखला में गोल्डेन रास्पबेरी के लिए नामांकित किया गया।
स्वतंत्र फ़िल्में
जस्ट माई लक के बाद लोहान ने अपना ध्यान अधिक परिपक्व और स्वतंत्र फ़िल्मों में छोटी भूमिकाओं पर केन्द्रित किया। रॉबर्ट अल्तमैन की हास्य फ़िल्म 'अ प्रेयरी होम कम्पैनियन', जिसमें लोहान ने मेरिल स्ट्रीप एवं लिली टॉमलिन के साथ सह कलाकार की भूमिका निभायी थी, को जून 2006 में सीमित पैमाने पर रिलीज़ किया गया। पीटर ट्रेवर्स ने लिखा "इस मौके पर लोहान फ्रैंकी एंड जॉनी के लहज़े में पूरे माहौल को अभिभूत करने वाले प्रदर्शन से उदीयमान होती हैं". सह-कलाकार स्ट्रीप ने लोहान के अभिनय के बारे में कहा "कला की इस शैली की कमान पूरी तरह से उनके नियंत्रण में है" एवं "वे कैमरा के सामने अपने किरदार को संपूर्णतः जीती हैं" एमिलियो एस्ट्वेज़ नाटक 'बॉबी' नवम्बर 2006 में थियेटरों में रिलीज़ हुआ। लोहान को इस फ़िल्म में अपने अभिनय के लिए, ख़ास तौर पर शैरोन स्टोन के साथ उनके दृश्य के लिए, काफी अनुकूल प्रतिक्रियाएं मिलीं. बॉबी के समवेत कलाकारों के हिस्से के रूप में लोहान को स्क्रीन एक्टर्स गिल्ड अवार्ड के लिए नामांकित किया गया एवं हॉलीवुड फ़िल्म महोत्सव में उन्हें समवेत अभिनय का एक अवार्ड भी मिला, जहां उन्होंने 2006 में अपने बेहतरीन काम के लिए ब्रेकआउट अवार्ड भी जीता. इसके बाद वे "चैप्टर 27" में जॉन लेनौन की एक प्रशंसक के किरदार में नज़र आयीं जो इस गायक के क़त्ल वाले दिन उसके क़ातिल मार्क डेविड चैपमैन (जेयर्ड लिटो) से मित्रता करती है। यह फ़िल्म 2006 के शुरुआत में पूरी हुई, लेकिन अमेरिका में इसके लिए वितरक ढूंढने में काफी मशक्कत हुई और इसे मार्च 2008 में बहुत ही सीमित रिलीज़ मिला. मई 2007 में नाटक 'जॉर्जिया रुल' रिलीज़ हुआ, जिसमें लोहन ने फेलीसिटी हफमैन एवं जेन फॉन्ड के साथ अभिनय किया। ओवेन ग्लिबरमैन के शब्दों में "लोहान एक द्वेषपूर्ण आत्ममुग्ध शहज़ादी की रगों को बखूबी पकड़ती हैं।" 2006 में शूटिंग के दौरान लोहान अस्पताल में भर्ती हुईं, जिसके बारे में उनके प्रतिनिधि ने यह बताया कि "उन्हें ज़रुरत से ज्यादा गर्मी लग गई थी एवं उनके शरीर में पानी की कमी हो गई थी". ऐसी एक चिट्ठी में जिसे सार्वजनिक कर दिया गया था, स्टूडियो कार्यकर्ता जेम्स जी.रोबिनसन ने लोहान को "ग़ैर-ज़िम्मेदार एवं ग़ैर-पेशेवर" कहा था। उन्होंने ज़िक्र किया कि वह अक्सर देर से सेट पर पहुंचती थी एवं सेट से ग़ायब भी रहती थी और "हमें खूब पता है कि आपकी इस तथाकथित 'थकान' की असली वजह लगातार जारी आपकी देर रात तक होने वाली पार्टीबाज़ी हैं।" सह-कलाकार फॉन्डा ने बाद में कहा "जब वह सेट पर आती थीं, तो हमेशा लाजवाब होती थी".
कैरियर में रुकावटें
जनवरी 2007 के शुरुआत में 'आई नो हू किल्ड मी' का निर्माण तब रोक दिया गया जब लोहान ने अपना अपेंडिक्स सर्जरी करवाया. उसी महीने के आख़िर में वह एक नशा सुधार-गृह में भर्ती हुईं. इस दौरान उस ने अपनी शूटिंग जारी रखी, जहां से वापसी में रात को वह सुधार-गृह भी जाती रही. इसके कुछ ही दिन बाद, लोहान ने ऑस्कर वाइल्ड की 'अ वुमन ऑफ नो इम्पौरटेंस' पर आधारित फ़िल्म से अपने हाथ खींच लिए.उसके जन-संपर्क अधिकारी ने कहा कि लोहान को इस वक़्त अपनी सेहत की बेहतरी पर ध्यान केन्द्रित करने की ज़रुरत है। अप्रैल 2007 में, फ़िल्म 'द एज ऑफ लव' से लोहान को ऐन फ़िल्म शुरू होने से पहले बाहर कर दिया गया। इस बारे में निर्देशक ने 'बीमा कारणों' का हवाला दिया और लोहान ने बाद में सफाई दी कि "वह उस वक़्त एक निहायत बुरे दौर से गुज़र रही थी". लोहान उस वक़्त 'पुअर थिंग्स' नामक उपन्यास पर आधारित फ़िल्म की कलाकार थी। मई 26 को, फ़िल्म-निर्माण शुरू होने के ठीक चार दिन पहले, उसे नशे की हालत में गाड़ी चलाने के जुर्म में गिरफ्तार कर लिया गया एवं उसके बाद सुधार-गृह में डाल दिया गया। पहले-पहल फ़िल्म के निर्माताओं ने उसके समर्थन में आवाज़ उठाई और फ़िल्म-निर्माण रोक दिया गया। 24 जुलाई को, फ़िल्म-निर्माण शुरू किये जाने के तीन हफ्ते पहले लोहान को एक बार फिर नशे की हालत में गाड़ी चलाने के जुर्म में गिरफ्तार किया गया और वह फिर से सुधार-गृह गई। आख़िरकार उन्हें इस परियोजना से बाहर कर दिया गया।
24 जुलाई 2007 को नशे की हालत में गाड़ी चलाने के जुर्म में दूसरी बार गिरफ्तार होने के बाद उन्होंने फ़िल्म 'आई नो हू किल्ड मी' के प्रचार के लिए 'द टुनाईट शो विथ जे लेनो' नामक कार्यक्रम में पूर्व निर्धारित प्रस्तुति से मना कर दिया. यह एक कम बजट की रहस्य-रोमांच फ़िल्म थी जिसमें उन्होंने दोहरे व्यक्तित्व वाले एक स्ट्रिपर का किरदार निभाया था। बकौल एंटरटेनमेंट विकली, फ़िल्म प्रीमियर ने "शर्मनाक $3.5 मिलियन" की आय से खाता खोला. इसने लोहान को निकृष्टतम अभिनेत्री की श्रेणी में दो गोल्डेन रास्पबेरी अवार्ड का नामांकन दिलवाया. वह अपनी ही बराबरी करते हुए पहले और दूसरे, दोनों स्थानों पर आई.
हॉलीवुड के दिग्गजों एवं फ़िल्म-उद्योग के अंदरूनी लोगों ने कहा कि लोहान के लिए काम ढूंढना तब तक मुश्किल हो जायेगा, जब तक वह यह साबित न कर दे कि वह संयमी एवं भरोसेमंद है। उन्होंने बीमा संबंधी संभावित मुद्दों का ज़िक्र किया, जो किसी भी फ़िल्म निर्माण का एक अहम हिस्सा है। निर्माता रॉबिन्स, जिन्होनें पहले जॉर्जिया रुल के दौरान लोहान की कार्य-नीति की तीखी आलोचना की थी, ने कहा कि अगर वे उचित चिकित्सकीय देखभाल में रहें तो वे उनके साथ फिर से काम करेंगे.उन्होंने यह भी कहा कि 'आज की तारीख में वह फ़िल्म-उद्योग की सबसे प्रतिभाशाली युवा महिलाओं में से एक है'.
कैरियर का जारी सफ़र
लोहान रॉबर्ट रौड्रीग्वेज़ की 2010 में आने वाली फ़िल्म मैचेट में नज़र आएगी, जिसकी शूटिंग उन्होंने 2009 के अगस्त एवं सितम्बर महीने में की थी। मई, 2009 में यह घोषणा की गयी कि लोहान आने वाली फ़िल्म 'द अदर साइड' में मुख्य भूमिका में नज़र आएगी, जिसे 2010 में रिलीज़ किये जाने की योजना थी। वर्ष 2007 से, फ़िल्म 'डेयर टू लव मी' में भी उसके होने की बात तय थी।
संगीत कैरियर
एनी मार्गरेट एवं मर्लिन मुनरो की भांति तीन-तीन हुनर की मलिका -अभिनेत्री, गायिका एवं नृत्यांगना- बनने के मक़सद से लोहान ने अपनी फ़िल्मों के माध्यम से अपने संगीत के हुनर का प्रदर्शन शुरू कर दिया. फ्रीकी फ्राइडे के साउंडट्रैक के लिए उन्होंने आखिरी थीम 'अल्टीमेट' गाया, एवं 'कन्फेशन ऑफ अ टीनेज ड्रामा क्वीन' के साउंडट्रैक के लिए भी उन्होंने चार गाने रिकॉर्ड किये. निर्माता एमिलियो एस्टेफैन, जूनियर ने 2002 में पांच एल्बमों के निर्माण करार पर लोहान को अनुबंधित किया। दो सालों बाद, टॉमी मोत्तोला द्वारा चलाये जा रहे कासाब्लांका रिकॉर्ड्स के साथ लोहान ने एक रिकार्डिंग अनुबंध पर हस्ताक्षर किया।
उनका पहला एल्बम 'स्पीक' दिसम्बर 2004 में रिलीज़ किया गाया, जो बिलबोर्ड 200 पर नंबर चार के मुकाम पर पहुंच गया। 2005 की शुरुआत में, इसे प्लेटिनम प्रमाण-पत्र प्रदान किया गया। हालांकि स्पीक मुख्यतः एक पॉप एल्बम था, लेकिन इसकी शुरुआत एक एकल 'र्‍युमर' से की गई जिसके बारे में रोलिंग स्टोन ने कहा कि वह 'एक गंभीर गुस्सैल क्लब गान' है। इसका कामुक प्रतीकात्मक वीडियो एमटीवी के टोटल रिक्वेस्ट लाइव पर नंबर एक पर पहुंच गया एवं उसे एमटीवी वीडियो म्युज़िक अवार्ड के लिए सर्वश्रेष्ठ पॉप वीडियो की श्रेणी में नामांकित किया गया। 'रयूमर्स' को अमेरिका में अंततः गोल्ड प्रमाणीकरण हासिल हुआ। एल्बम ने दूसरा एकल "ओवर" एवं तीसरा एकल "फर्स्ट" तैयार किया, जिसे लोहान की 2005 की फ़िल्म 'हर्बी:फुल्ली लोडेड' में प्रदर्शित किया गया।
दिसम्बर 2005 में, उनके दूसरे एल्बम 'अ लिटिल मोर पर्सनल (रॉ)' ने बिलबोर्ड 200 चार्ट पर नंबर 20 पर शुरुआत की, लेकिन छह हफ़्तों के भीतर ही टॉप 100 में आ गिरी. स्लैंट नामक मैगज़ीन ने कहा "यह बनावटी है।....लेकिन उन सभी तथाकथित भारी विषयों के लिए इन हड्डियों में जान नहीं" इस एल्बम को 18 जनवरी 2006 को गोल्ड प्रमाणन मिला. एल्बम के पहले एकल, "कन्फेशन ऑफ अ ब्रोकेन हार्ट (बेटी अपने पिता से)" का म्युज़िक वीडियो लोहान ने निर्देशित किया एवं इससे उनकी बहन अली के अभिनय कैरियर की शुरुआत हुई.लोहान के मुताबिक़ यह म्युज़िक वीडियो उनके परिवार द्वारा अपने पिता के हाथों झेले गए दर्द का नाटकीय रूपांतरण है। यह लोहान का पहला गाना था, जिसने बिलबोर्ड हॉट 100 पर जगह बनायीं और #57 पर पहुंच गया।
युनिवर्सल मोटॉम में जाने के बाद लोहान ने 2007 के अंत में अपने तीसरे एल्बम, जिसे अस्थायी तौर पर 'स्पिरिट इन द डार्क' का नाम दिया गया था, पर काम करना शुरू किया एवं मई 2008 में गाना 'बॉसी' रिलीज़ किया गया। नवम्बर 2008 में उन्होंने कहा कि एल्बम पर काम रोक दिया गया है और वह अभी फ़िल्म और संगीत, दोनों पर एक साथ काम करने के तनाव से बचना चाहती है।
प्रस्तुतियां
2004 में 17 वर्ष की उम्र में वह सबसे कम उम्र वाली पहली एमटीवी मूवी अवार्ड्स की मेज़बान बनी. टीना फे द्वारा लिखित एवं सैटरडे नाईट लाइव के विभिन्न एल्युमिनि में प्रदर्शित मीन गर्ल्स के बाद, लोहान को 2004, 2005 एवं 2006 तीनों वर्षों में शो की मेजबानी करने को कहा गया। इस दौरान उन्होंने वर्ल्ड म्युज़िक अवार्ड की भी मेजबानी की थी। प्रोजेक्ट रनवे नामक US TV स्टाइल प्रतियोगिता के छठे सीज़न के प्रीमियर एपिसोड में उन्होंने मेहमान निर्णायक की भूमिका निभाई, जिसे 2009 के अगस्त महीने में प्रसारित किया गया। दिसम्बर 2009 में, लोहान ने महिलाओं एवं बच्चों के देह-व्यापार से सम्बंधित बीबीसी के तीन वृत्तचित्रों के सिलसिले में भारत में एक हफ्ता बिताया.
2005 में लोहान मैटेल द्वारा जारी माई सीन सेलिब्रिटी डॉल पाने वाली पहली हस्ती बन गयी। उन्होंने डॉल्स की श्रृंखला पर आधारित एनिमेटेड डाइरेक्ट DVD फ़िल्म 'माई सीन गोज़ हॉलीवुड' में भी अपनी आवाज़ दी. लोहान ने मई 2008 N*E*R*D के लिए ड्रग थीम पर आधारित म्युज़िक वीडियो के गाने 'एवरीवन नोज़' में एक छोटा किरदार निभाया. अप्रैल 2009 में, सामंथा रौन्सन के साथ सम्बन्ध-विच्छेद होने के बाद लोहान कॉमेडी वेबसाईट फनी ऑर डाई में एक स्किट में नज़र आई. आत्म-अवमानना वाली यह वीडियो डेटिंग वेबसाईट ई-हार्मोनी पर आने वाली व्यक्तिगत विज्ञापनों की नक़ल थी। इसे पहले हफ्ते में 2.7 मिलियन बार देखा गया और मीडिया से अनुकूल प्रतिक्रियाएं भी मिली.
मॉडलिंग और फैशन
2005 में लोहान एफएचएम के पाठकों द्वारा "100 कामुक महिलाओं" की सूची में #10 पर चुनी गईं. मैक्सिम ने उन्हें 2006 के हॉट 100 सूची में #3 का स्थान दिया. 2007 में लोहान को मैक्सिम "हॉट 100" की सूची में #1 पर बिठाया गया। लोहान जिल स्टुअर्ट, मियु मियु एवं दूनी और बुर्के, तथा साथ ही 2008 वीज़ा स्वाप यूके फैशन कैम्पेन का चेहरा रही है। लोहान स्प्रिंग/समर 2009 कैम्पेन के इटेलियन क्लोदिंग कंपनी फोर्नेरिना का भी चेहरा रही है।
लोहान लम्बे समय से मेरिलिन मुनरो की प्रशंसक रही है, तब से जब से उन्होंने द पेरेंट ट्रैप की शूटिंग के दौरान 'नियाग्रा'देखा. 2008 में न्यूयॉर्क के स्प्रिंग फैशन संस्करण में लोहान ने मुनरो के द लास्ट सिटिंग के नाम से ख्यात अंतिम फोटो शूट को फिर से बनाया, जिसमें नग्नता भी शामिल थी। उन्होंने कहा कि यह फोटो शूट करना उनके लिए सम्मानजनक था। द न्यूयॉर्क टाइम्स के समीक्षक जीनिया बेलाफेंते को यह परेशान करने वाला लगा:" यह फ़िल्म लोगों को मुर्दा लोगों को रिझाने वाले मजाक को देखने को बाध्य करता है।... 21 वर्ष की उम्र में ही लोहान मुनरो से भी उम्रदराज़ दिखती हैं, जो मूल में 36 वर्ष की थी।..[एवं] फोटोग्राफ़ों में मुनरो की नज़ाकत नहीं थी।
2008 में लोहान ने एक लेगिंग्स लाइन लॉन्च की, जिसका नाम ६१२६ था, इस तरह बनाया गया था कि वो मुनरो की जन्म-तिथि (1 जून,1926) को दिखाए. अप्रैल 2009 में, उन्होंने सेफोरा के साथ मिलकर सेविन नाइन नाम के ब्रैंड का एक सेल्फ-टैनिंग स्प्रे रिलीज़ किया। 9 सितम्बर 2009 को यह घोषणा की गयी कि लोहान फ़्रांसिसी फैशन हाउस एमेनुअल उन्गारो के लिए कलात्मक सलाहकार बनेंगी. सलाहकार के रूप में लोहान का पहला संग्रह डिज़ाईनर एस्ट्रेला आर्क्स द्वारा 4 अक्टूबर को प्रस्तुत किया गया। इंटरटेनमेंट वीकली एवं न्यूयॉर्क ने फैशन की दुनिया द्वारा किये गए स्वागत को विनाशकारी बताया. फैशन व्यापार के जर्नल डब्ल्यूडब्ल्यूडी ने इस संग्रह को 'शर्मनाक' और स्टाइल.कॉम ने 'एक भद्दा मज़ाक' कहा एवं द न्यूयॉर्क ने लोहान के काम की तुलना मैक डॉनेल्ड के उस रसोइये से की जो किसी तीन सितारा मिशेलिन रेस्तरां की बागडोर संभाले. उन्गारो के अध्यक्ष मौफेरिज ने रोयटर्स को नवम्बर में कहा कि इतनी कठोर आलोचना के बावजूद "डिज़ाइनों की अच्छी बिक्री हो रही है लेकिन उतनी नहीं जितनी की उम्मीद थी।"
पारिवारिक पृष्ठभूमि और शिक्षा
लोहान का जन्म 2 जुलाई 1986 में न्यूयॉर्क शहर में हुआ था एवं उनकी परवरिश न्यूयॉर्क के लौंग आइलैंड पर मेरिक एवं कोल्ड स्प्रिंग हार्बर में हुई थी। वे डोनाटा "डीना" (नी सुलीवैन) एवं माइकल लोहान की सबसे बड़ी संतान हैं। लोहान के तीन छोटे भाई-बहन हैं और वे सब बाल मॉडेल रहे हैं:माइकल जूनियर जो उनके साथ पैरेंट ट्रैप में नज़र आये थे, बहन आलियाना ("अली") भी एक अभिनेत्री हैं एवं डाकोटा ("कोडी"), लोहान परिवार का सबसे छोटा बेटा. लोहान आयरिश एवं इटालियन वंश-परंपरा की हैं एवं इनकी परवरिश कैथोलिक के रूप में हुई है। उनका ननिहाल मेरिक में एक प्रसिद्ध आयरिश कैथोलिक विद्वान परिवार था। उनके परनाना जौन एल.सुलीवैन लौंग आइलैंड में प्रो-लाइफ पार्टी के सह-संस्थापक थे। लोहान ने लौंग आइलैंड के कोल्ड स्प्रिंग हार्बर हाई स्कूल में पढ़ाई की, जहां उन्होंने चीयरलीडिंग की एवं अपने आपको एक खिलाड़ी बताते हुए बास्केट-बॉल, फुटबॉल तथा लेक्रौस खेला। वे ग्यारहवीं तक हाई स्कूल जाती रहीं, उसके बाद उन्होंने घर पर ही पढ़ाई शुरू की.
लोहान के अभिभावकों का इतिहास अशांत रहा है। उनकी शादी 1985 में हुई, जब लोहान 3 वर्ष की थीं तो उनका संबंध विच्छेद हो गया और बाद में वे फिर एक साथ हो गए। उनके पिता लगातार कानूनी पचड़ों में फंसे रहे. वे एक वॉल स्ट्रीट व्यापारी थे एवं 1980 के उत्तरार्ध में शेयर घोटाले के जुर्म में उन्हें चार साल की सज़ा हुई थी। 1998 में वे आचार-संहिता के उल्लंघन एवं 2000 में अपने बच्चों से न मिलने के कानूनी सुरक्षा-आदेश के उल्लंघन के लिए जेल गए। दिसम्बर 2005 में, माइकल एवं डीना लोहान ने विवाह-विच्छेद के करारनामे पर हस्ताक्षर किये. वैनिटी फेयर के मुताबिक़, डीना लोहान ने कानूनी कागज़ों पर माइकल के खिलाफ धमकियों व घरेलू अत्याचार के आरोप लगाए थे। इसके बदले में माइकल ने मीडिया के मार्फ़त यह बात फैलाई कि डीना शराब की आदी थीं एवं ड्रग्स का सेवन भी करती थीं, वो भी शायद लिंडसे के साथ. 2007 में लोहान के माता-पिता ने यह घोषणा की कि उनके तलाक की कार्रवाई पूरी हो चुकी है।
वर्ष 2007 में लोहान ने अपने बचपन के बारे में बात की : "मैं अपने आप को इस अर्थ में द्वितीय अभिभावक के रूप में महसूस करती हूं, कि मैंने अपने परिवार की परवरिश में मदद की है।"... "मुझे हमेशा अपने माता-पिता के बीच डाला गया। ख़ैर, मैं उनमें शांति बनाये रखने की कोशिश के लिए उनके बीच पड़ती रही और इसमें मुझे ख़ुशी भी मिलती थी। संघर्षों के बावजूद, लोहान अपने आप को एक 'पारिवारिक लड़की' बताती है एवं उन्होंने अपने पिता सहित पूरे परिवार के बारे में काफी अच्छी बातें भी की है। बहरहाल, वर्ष 2007 में एवं पुनः 2008 में उन्होंने अपने पिता के अनपेक्षित व्यवहार का वर्णन करते हुए कहा कि उनका अब अपने पिता से कोई संपर्क नहीं रहा. नवम्बर 2009 में उसके पिता ने लोहान के निजी फ़ोन कॉलों की रिकॉर्डिंग रिलीज़ कर दी. उन्होंने ट्विटर में लिखा : "मेरा माइकल के साथ बरसों से सच्चा रिश्ता नहीं रहा."
दो वर्ष की उम्र से ही लोहान दमे की शिकार रही है, लेकिन इसके बावजूद 2008 तक वह धूम्रपान करती रही. 2004 में मीन गर्ल्स के बाद लोहान ने लॉस एंजिल्स के होटलों में कई वर्ष बिताए, जिनमें से दो वर्ष उन्होंने चटियु मार्मोंट में बिताए. वर्ष 2007 के अंत में एक स्थायी निवास में बसने के बाद, उन्होंने बताया कि उन्होंने इतना वक़्त होटलों में इसलिए बिताया क्योंकि वो "अकेले नहीं रहना चाहती थीं" लेकिन "वह जीने का न तो कोई तरीक़ा था।....न ही संगत था।"
कार दुर्घटना, नशे की हालत में गाड़ी चलाना एवं पुनर्वास
लोहान की कार दुर्घटनाओं की एक श्रृंखला रही है और उनकी ख़ूब ख़बरें भी बनी है। अगस्त 2004, अक्टूबर 2005 एवं नवम्बर 2006 में छिटपुट टक्करों के कारण उन्हें थोड़ी-बहुत चोटें भी आयीं, जब एक पीत-पत्रकार ने उनकी फोटो उतारने के लिए पीछा किये जाने के दौरान उनकी कार को ठोंक दिया था। पुलिस ने इन दुर्घटनाओं को इरादतन बताया, लेकिन बचाव पक्ष के वकील ने कहा कि आपराधिक आरोप लगाने के लिए पर्याप्त सबूत नहीं थे। लोहान हस्तियों की पार्टी सीन का जाना-माना चेहरा हैं। 2006 में, लोहान ने एल्कोहोलिक एनोनिमस बैठकों में हिस्सा लिया।
18 जनवरी 2007 को लोहान वंडरलैंड सेंटर पुनर्वास केंद्र में भर्ती हुईं. अपने प्रतिनिधि के मार्फ़त उन्होंने यह बयान जारी किया "मैंने अपनी सेहत का ख़याल रखने का निर्णय लिया है।" वहां 30 दिन गुज़ारने के बाद 16 फ़रवरी 2007 को लोहान वहां से बाहर आईं. 26 मई 2007 को लोहान अपने कार पर से नियंत्रण खो बैठीं और गाड़ी को प्रतिबंधित हिस्से पर चढ़ा दिया. बेवरली हिल्स पुलिस ने उनकी गाड़ी से कोकीन की प्रयोगयोग्य मात्रा भी बरामद की. हल्की-फुल्की चोटों के इलाज के बाद लोहान को नशे की हालत में गाड़ी चलाने के आरोप में गिरफ्तार किया गया। दो दिनों बाद, लोहान प्रौमिसेज़ ट्रीटमेंट सेंटर रेहैबीलिटेशन फेसिलिटी में दाख़िल हुईं, जहां उन्होंने 45 दिन बिताये. जब उन्हें आउटपेशेंट केयर के लिए छोड़ा गया तो उनके हाथ में एससीआरएएम कंगन पहना दिया गया ताकि उनके संयम पर निगरानी रखी जा सके.
प्रौमिसेज़ से निकलने के दो हफ़्तों के भीतर, 24 जुलाई को लोहान ने सैंटा मोनिका में संयम के परीक्षण से इनकार कर दिया और उन्हें पुलिस थाने ले जाया गया, जहां उनके खून में शराब का स्तर वैध सीमा से अधिक पाया गया। एक तलाशी के दौरान पुलिस को उनकी जेब से थोड़ी कोकीन बरामद हुई. लोहान पर कोकीन रखने के घोर-अपराध, नशे की हालत में गाड़ी चलाने जैसे दुराचरण एवं एक निलंबित लाइसेंस पर गाड़ी चलाने के आरोप लगाए गए। अगस्त 2007 में, लोहान पुनर्वास के लिए तीसरी बार सनडांस, उटाह के सर्क लॉज ट्रीटमेंट सेंटर में दाख़िल हुईं और वहां 5 अक्टूबर 2007 को रिहाई मिलने तक रहीं.
राजनीतिक स्थिति
2004 में, लोहान ने कहा कि वे राजनीति के बारे में बात करना पसंद नहीं करती क्योंकि वे अपने प्रशंसकों के किसी हिस्से में अलगाव की भावना पैदा करने का जोख़िम नहीं उठाना चाहती. बहरहाल, 2006 में उन्होंने हिलेरी क्लिंटन के साथ यूएसओ दौरे पर ईराक जाने की इच्छा ज़ाहिर की. 2008 के अमेरिकी राष्ट्रपति अभियान के दौरान, उन्होंने बराक़ ओबामा की चुनावी कोशिशों को अपनी सेवायें देने का प्रस्ताव रखा, जिनमें युवा मतदाताओं के लिए आयोजित कार्यक्रमों की मेजबानी शामिल थी;लेकिन उनका प्रस्ताव ठुकरा दिया गया। ओबामा अभियान के एक गुमनाम सूत्र ने शिकागो सन टाइम्स को बताया कि लोहान 'कोई बड़ी स्टार नहीं हैं, जिनसे हमें सकारात्मक फायदा हो" फिर भी उन्होंने माई स्पेस ब्लॉग्स में चुनाव पर अपनी राय ज़ाहिर करते हुए मतदाताओं को ओबामा को समर्थन देने का अनुरोध करते हुए पोस्ट लिखा.उन्होंने उप-राष्ट्रपति पद की उम्मीदवार सारा पलिन के मीडिया कवरेज की आलोचना भी की और पलिन को समलैंगिकता विरोधी, गर्भपात विरोधी एवं पर्यावरण विरोधी भी बताया.
रिश्ते
लोहान ने 2001 में गायक आरौन कार्टर के साथ मिलना-जुलना शुरू किया। यह बताया गया कि कार्टर ने लोहान की खातिर हिलेरी डफ को छोड़ दिया, लेकिन जल्दी ही लोहान से उनका रिश्ता टूट गया और उन्होंने वापस डफ से रिश्ता जोड़ा. नाम ="आरों >[374] 23 मार्च 2007 सेलिब्रिटी कुश्ती श्रृंखला सेलिब्रिटी डेथ मैच के 'वेयर इज़ लोहान?'एपिसोड में लोहान एवं डफ की मृत्तिका प्रतिकृति दिखाई गयी। बाद में बताया गया कि कार्टर के साथ अपने रिश्ते को लेकर डफ एवं लोहान एक-दूसरे के साथ विवाद में फंसी रही. 2007 में डफ और लोहान फिर से दोस्त बने. लोहान डफ की एल्बम 'डिग्निटी' की रिलीज़ पार्टी में शामिल हुई और डफ ने 'पीपल' पत्रिका को बताया कि उन्हें लोहान एक 'मजेदार' और 'अच्छी लड़की' मालूम होती हैं। 2003 में लोहान विल्मर वल्देरामा के साथ मिलने-जुलने लगीं, हालांकि इस प्रेमी-युगल को मई 2004 तक साथ नहीं देखा गया एवं हॉलीवुड नाइटक्लब एवालोन में लोहान के अठारहवें जन्मदिन की पार्टी तक वे अपने रोमांस को लेकर सार्वजनिक रूप से सामने नहीं आये. यह जोड़ी 2004 के अंत में टूट गयी। लोहान ने पिंक टैको रेस्तरां के मालिक हैरी मॉर्टन एवं ब्रिटिश टीवी हस्ती कैलम बेस्ट के साथ भी प्रेम किया। उटाह के सर्क लॉज में चिकित्सा प्राप्त करने के दौरान लोहान ने रिले गिल्स के साथ मिलना-जुलना शुरू किया; बहरहाल नवम्बर 2007 के आखिर में उनके अलग हो जाने की घोषणा की गयी। लोहान की मां डीना लोहान ने कहा, "(रिले) ने रिश्ता तोड़ लेने के कारण लिंडसे को दुःख पहुंचाने के कठोर उपाय कर रखे थे।"
2008 में, लोहान एवं सामंथ रौन्सौन को अक्सर सार्वजनिक रूप से प्रेम करते देखा गया एवं जुलाई में कई अखबारों में उनके रिश्ते को रोमांटिक कहा गया। सितम्बर में लोहान ने न्यूयॉर्क पोस्ट को एक ई-मेल द्वारा रौनसों के बारे में लिखा:"मैं उसकी बहुत फिक्र करती हूं और वो एक लाजवाब लड़की है।.. हम दोनों एक-दूसरे से प्यार करते हैं" हार्पर्स बाज़ार के दिसम्बर 2008 अंक में उन्होंने कहा "यह स्पष्ट है कि मैं किससे मिल-जुल रही हूं... मेरे ख़याल से यह किसी के लिए हैरत की बात नहीं कि यह पिछले कुछ समय से चल रहा है।" अपने यौन-अभिमुखता के बारे में बात करते हुए लोहान ने बताया कि वे लेस्बियन नहीं हैं, लेकिन जब उनसे पूछा गया कि क्या वे उभयलिंगी हैं तो उनका जवाब था "शायद. हां." उन्होंने जोड़ा, "मैं अपने आप को वर्गीकृत नहीं करना चाहती." लोहान ने कहा, उनके पिता माइकल के अलावा उनका पूरा परिवार रौन्सौ के साथ उनके रिश्ते को लेकर रज़ामंद है। अप्रैल 2009 के शुरुआत में यह जोड़ा टूट गया। 'यूएस वीकली' में इस रिश्ते के टूटने को लेकर लोहान का साक्षात्कार लिया गया।
बाहरी कड़ियाँ
लोहन फैमिली की आधिकारिक वेबसाइट पर लिंडसे रूम LohanHouse.com
परमाणु (इकाई)
परमाणु यह वैदिक काल की हिन्दू लबाई मापन की इकाई है। यह मापन की सबसे छोटी इकाई है।
परसूक्ष्म
परसूक्षम यह वैदिक काल की हिन्दू लम्बाई मापन की इकाई है। एक परसूक्षम बराबर होता है दस परमाणुओं के।
सिकरना गाँव, कोइल (अलीगढ़)
सिकरना कोइल, अलीगढ़, उत्तर प्रदेश स्थित एक गाँव है।
वीओएलटीई
वीओएलटीई एक ऐसी संचार तकनीक है जिसके माध्यम से डाटा तथा ध्वनि कॉल दोनों का संचार एक साथ किया जा सकता है।
महिरजस
महिरजस वैदिक काल की हिन्दू लम्बाई मापन की इकाई है। एक महिरजस बराबर होता है दस तृसरेणु के। दस महिरजस बराबर होते हैं एक बालाग्र के।
बालाग्र
बालाग्र यह वैदिक काल की हिन्दू लम्बाई मापन की इकाई है। एक बालाग्र बराबर होता है दस महिरजस के। दस बालाग्र बराबर होते हैं एक लिख्या के।
अर्ली टाइम्स, जम्मू
अर्ली टाइम्स, जम्मू भारत में प्रकाशित होने वाला अंग्रेजी भाषा का एक समाचार पत्र (अखबार) है। यह जम्मू में प्रकाशित होता है।
लिख्या
लिख्या वैदिक काल की हिन्दू लम्बाई मापन की इकाई है। एक लिख्य बराबर होता है दस बालाग्र के। दस लिख्या बराबर होते हैं एक यूक के।
आट्टयामपट्टी
आट्टयामपट्टी (Attayampatti) भारत के तमिल नाडु राज्य के सेलम ज़िले में स्थित एक नगर है।
यूक
यूक वैदिक काल की हिन्दू लम्बाई मापन की इकाई है। एक यूक बराबर होता है दस लिख्या के। दस यूक बराबर होते हैं एक यवोदर के।
बिजनेस स्टैंडर्ड
बिजनेस स्टैंडर्ड भारत में प्रकाशित होने वाला अंग्रेजी भाषा का एक समाचार पत्र (अखबार) है। यह मुंबई, नई दिल्ली, कोलकाता, बंगलुरु, चेन्नई, अहमदाबाद, हैदराबाद, चंडीगढ़, पुणे, लखनऊ, भुवनेश्वर व कोच्चि से प्रकाशित होता है।
संगम (टीवी श्रृंखला)
संगम एक हिंदी भाषा का भारतीय सोप ओपेरा है जो स्टार प्लस पर प्रसारित होता था। श्रृंखला का प्रीमियर 20 अगस्त 2007 को हुआ और 6 मार्च 2009 को समाप्त हुआ इसमें जेनिफर विंगेट ने गंगा की भूमिका निभाई है और चैतन्य चौधरी ने सागर की भूमिका निभाई है, जब दोनों "कुंदनपुर" के छोटे से शहर में पहली बार मिलते हैं तो उन्हें प्यार हो जाता है।
अवलोकन
संगम, इलाहाबाद की रहने वाली गंगा नाम की एक युवा लड़की की कहानी है, जो महत्वाकांक्षी है और अपने पिता के सपनों को पूरा करने और अपने परिवार को सर्वश्रेष्ठ देने में विश्वास रखती है। उसके माता-पिता उसके समर्थन स्तंभ हैं जो बिना शर्त उसके और उसके सपनों के साथ खड़े हैं क्योंकि वह उन्हें पूरा करने के लिए आगे बढ़ती है। लेकिन जिंदगी उसे अपनी आकांक्षाओं से पहले दूसरों के हितों को रखने पर मजबूर कर देती है और वह वीर बनकर उभरती है। उसके पिता की मृत्यु हो जाती है और खलनायक गंगा से शादी कर लेता है। चरित्र की भूमिका इस तथ्य में बहुत कम है कि श्रृंखला उस पर काफी ध्यान केंद्रित करती है और चीजों को उसके दृष्टिकोण से लेती है। गंगा खलनायक को आनंद देने से मना करती है लेकिन वह उसे जबरदस्ती अपने दोस्तों के साथ बेडरूम में ले आता है और पैसे कमाने के लिए उसका इस्तेमाल करता है।.
यह गंगा और सागर के साथ उसके प्यार के बारे में था, और कैसे नियति उन्हें अलग होने के बाद बार-बार एकजुट करने की कोशिश करती है। यह सच्चे प्यार और जुनून पर आधारित थी और कैसे सागर और गंगा के बीच "संगम" था। गंगा एक गाँव की लड़की थी जबकि सागर एक बहुत बड़ा बिजनेसमैन था। कई जटिलताओं के बाद सागर और गंगा की शादी हो जाती है।
सिकारगढ़ी गाँव, कोइल (अलीगढ़)
सिकारगढ़ी कोइल, अलीगढ़, उत्तर प्रदेश स्थित एक गाँव है।
541
541 ग्रेगोरी कैलंडर का एक साधारण वर्ष है।
वशिष्ठ नदी
वशिष्ठ नदी (Vasishta Nadi) भारत के तमिल नाडु राज्य में बहने वाली एक नदी है। इसका नाम महर्षि वशिष्ठ पर पड़ा है। यह सेलम ज़िले में उत्पन्न होती है और पेरम्बलूर ज़िले में श्वेता नदी के साथ संगम कर वेल्लार नदी बनाती है, जो आगे चलकर बंगाल की खाड़ी में बह जाती है।
शिरीष कुंदर
शिरीष कुंदर (जन्म 24 मई 1973) एक भारतीय फिल्म निर्माता हैं। शुरुआती २१ फिल्मों में संपादक के रूप में काम करने के बाद जानेमन (२००६) के साथ निर्देशक और स्क्रीनराइटिंग का काम किया। उन्होंने कोरियोग्राफर और फिल्म निर्देशक फराह खान से शादी की है, जिनसे उनकी २००४ की फिल्म मैं हूं ना में काम करने के दौरान मुलाकात हुई थी।
प्रोमो डिजाइनर
वह एक आदमी था।
यवोदर
यवोदर वैदिक काल की हिन्दू लम्बाई मापन की इकाई है। एक यवोदर बराबर होता है दस यूक के। दस यवोदर बराबर होते हैं एक जौ के दानों के।
शेर सिंह
शेर सिंह अटारी वाला जी ने द्वितीय एंग्लो-सिख युद्ध की कमान संभाली थी
सांता संगरे
सांता संगरे (अंग्रेजी़: Santa Sangre)  एक 1989 की मैक्सिकन फिल्म है जिसे एलेजांद्रो जोडोर्स्की द्वारा लिखित और निर्देशित और एक्सल जोडोर्स्की द्वारा अभिनीत।
मैक्सिको में सेट, फिल्म फेनिक्स की कहानी बताती है, जो एक सर्कस में बड़ा हुआ है।
दैनिक एक्सेसियर
दैनिक एक्सेसियर भारत में प्रकाशित होने वाला अंग्रेजी भाषा का एक समाचार पत्र (अखबार) है। यह जम्मू में प्रकाशित होता है।
542
542 ग्रेगोरी कैलंडर का एक साधारण वर्ष है।
गोवा के मुख्यमंत्रियों की सूची
गोवा के मुख्यमंत्री  पश्चिम भारत के गोवा राज्य के सरकार के प्रमुख हैं। भारत के संविधान के मुताबिक, गोवा के राज्यपाल राज्य के न्यायपालिक है, लेकिन वास्तविक कार्यकारी प्राधिकारी मुख्यमंत्री है। गोवा विधान सभा के चुनावों के बाद, राज्यपाल आम तौर पर सरकार बनाने के लिए बहुसंख्य पक्ष (या गठबंधन) को आमंत्रित करता है। राज्यपाल मुख्यमंत्री को नियुक्त करता है, जिनके मंत्रिमंडल में सामूहिक रूप से विधानसभा के लिए जिम्मेदार है। यह देखते हुए कि उन्हें विधानसभा का विश्वास है, मुख्यमंत्री का कार्यकाल पांच साल के लिए है और यह कोई अवधि सीमा नहीं है।
अलादीन और जादु चिराग
अलादीन और जादु चिराग एक 1952 की बॉलीवुड फिल्मों की सूची है। 1952 भारतीय फैंटेसी फिल्म निर्मित और निर्देशित द्वारा होमी वाडिया। बसंत पिक्चर्स के बैनर तले निर्मित, इसमें जेबीएच वाडिया द्वारा कहानी, परिदृश्य और अतिरिक्त संवाद था। संवाद तेजनाथ झार ने लिखे थे।  फिल्म के संगीत की रचना एस.एन.त्रिपाठी और  चित्रगुप्त फिल्म में मीना कुमारी,  महिपाल, एस.एन.त्रिपाठी, बी।  एम। व्यास, पंडित अमरनाथ और राजा सैंडो
अरेबियन नाइट्स की यह फंतासी फिल्म अलादीन के रोमांच और गुफा में जादुई चिराग की खोज और राजकुमारी बदर के प्रति उनके प्रेम का अनुसरण करती है।
सार
फिल्म एक गुफा में एक जादूगर की मांद में शुरू होती है जहां जादूगर, हिक्मत (एस। एन। त्रिपाठी), एक जिन्न जैसी आकृति को बताता है कि वह दुनिया पर राज करना चाहता है। उसे एक गुफा से जादू का दीपक प्राप्त करने के लिए कहा जाता है, जहां उसे किसी ऐसे व्यक्ति को भेजने की आवश्यकता होगी जो ईमानदार है और उसके हाथ पर दीपक के आकार में इक्कीस तिल हैं।  जादूगर अलादीन ( महिपाल)] को राजकुमारी बदर (मीना कुमारी) से प्यार हो जाता है।  बदर के पिता को कैद कर लिया गया है और दुष्ट मंत्री मसूद बेग द्वारा उनके स्थान पर एक समान रूप से प्रतिस्थापित किया गया है।  मसूद बेग के बेटे, नाज़िम, ने अलादीन को एक मामूली फ़रास के लिए कोड़े मारे और जादूगर ने उसे टोका।  वह अलादीन को गुफा में ले जाता है और उसे दीपक पाने के लिए नीचे भेजता है।  जब अलादीन ने बाहर निकलने से पहले दीपक को सौंपने से इनकार कर दिया, तो हिकमत ने प्रवेश द्वार को बंद कर दिया जिससे अलादीन फंस गया।  अलादीन दीपक को रगड़ने का प्रबंधन करता है और एक जिन्न प्रकट होता है।  जिन्न अलादीन को गुफा से बाहर निकलने में मदद करता है, राजकुमारी से शादी करता है, मुक्त बदर के पिता से शादी करता है, उसे सुल्तान के रूप में बहाल किया है और उसके लिए एक महल का निर्माण किया है।  कहानी तब तक दीप और अलादीन के कारनामों को पकड़ती है, जब तक वह दीपक को वापस नहीं ले जाता है और बुराई को जीत लेता है।
उत्पादन
फिल्म के लिए विशेष प्रभाव और कला निर्देशन बाबूभाई मिस्त्री का था। वह पौराणिक कथाओं और फंतासी शैलियों में शानदार प्रभावों से जुड़ा हुआ था। होमी वाडिया ने 1942 में बसंत पिक्चर्स शुरू करने के लिए वाडिया मूवीटोन छोड़ दिया था और पौराणिक कथाओं को बनाने पर ध्यान केंद्रित किया था।  हालांकि, उनकी साहसिक और फंतासी फिल्में भी बॉक्स ऑफिस पर सफल रहीं।. हालांकि नाम से, बसंत पिक्चर्स होमी वाडिया की कंपनी थी, जेबीएच वाडिया कहानी, पटकथा और संवाद खंडों में इनपुट देने वाले सहयोगी के रूप में जारी रही।
संगीत
संगीत निर्देशक थे एस। एन। त्रिपाठी और  चित्रगुप्त।  गीतकार थे पंडित चंद, श्याम हिंदी, रमेश चंद्र पांडे और अंजुम जयपुरी।  पार्श्व गायन मोहम्मद रफ़ी, लता मंगेशकर, शमशाद बेगम, आशा भोंसले और चित्रगुप्त (संगीतकार)] चित्रगुप्त द्वारा किया गया था।
अगस्त्यमुनि
अगस्त्यमुनि का जिक्र कई हिंदू ग्रंथों में आया है। ये एक सिद्धि युक्त मुनि हुए हैं जिन्होंने अपनी सिद्धि के बल से एक बार सातों समुद्रों को पी लिया था और वापस निकाल दिया था।
543
543 ग्रेगोरी कैलंडर का एक साधारण वर्ष है।
अंगुल
अंगुल वैदिक काल की हिन्दू लम्बाई मापन की इकाई है। एक अंगुल की लम्बाई एक मानव हस्त की अंगुली की मोटाई के बराबर होती है। (वायु पुराण के अनुसार एक अंगुल, अंगुली की एक गांठ के बराबर है और अन्य प्राधिकारियों के अनुसार सिरे पर अंगुष्ठ की मोटाई के बरबर है।) वायु ने मनु के अधिकार के अन्तर्गत उपर्युक्त समान गणना दी है, जो कि मनु संहिता में नहीं उल्लेखित है। एक अंगुल बराबर होता है दस दस जौ के दानों के। छः अंगुल बराबर होते हैं एक पद के।
दैनिक समाचार एंड एनालाइसिस
दैनिक समाचार एंड एनालाइसिस भारत में प्रकाशित होने वाला अंग्रेजी भाषा का एक समाचार पत्र (अखबार) है। यह मुंबई में प्रकाशित होता है।
औद्योगीकरण
औद्योगीकरण एक सामाजिक तथा आर्थिक प्रक्रिया का नाम है। इसमें मानव-समूह की सामाजिक-आर्थिक स्थिति बदल जाती है जिसमें उद्योग-धन्धों का बोलबाला होता है। वस्तुत: यह आधुनीकीकरण का एक अंग है। बड़े-पैमाने की उर्जा-खपत, बड़े पैमाने पर उत्पादन, धातुकर्म की अधिकता आदि औद्योगीकरण के लक्षण हैं। एक प्रकार से यह निर्माण कार्यों को बढ़ावा देने के हिसाब से अर्थप्रणाली का बड़े पैमाने पर संगठन है।
औद्योगीकरण  तथा नगरीकरण एक ही सिक्के के दो पहलू हैं। ये दोनों ही एक दूसरे सें सम्बन्धित प्रक्रियाएं करते हैं। जहां नगरों के विकास में  औद्योगीकरण एक महत्वपूर्ण साधन हैं वहीं नगरों में औद्योगीकरण के प्रसार हेतु अनुकूल परिस्थियां पायी जाती है।
सांख्यिकी
नीचे तीन विभिन्न क्षेत्रों के देशों की सकल घरेलू उत्पाद दिये गये हैं-
अफ्रीका
अफ्रीका के कृषि-प्रधान देशों में तृतीयक क्षेत्र का योगदान द्वितीयक क्षेत्र से अधिक होता है, जैस कि नीचे की तालिका से स्पष्ट है।
दक्षिण अमेरिका
दक्षिण अमेरिका में औद्योगीकरण काफी सीमा तक पूरा हो चुका है:
एशिया
एशिया एक बहुत ही अलग चित्र दिखाता है:
सिकारना गाँव, कोइल (अलीगढ़)
सिकारना कोइल, अलीगढ़, उत्तर प्रदेश स्थित एक गाँव है।
जलोढ़ मैदान
भूगोल में जलोढ़ मैदान (Alluvial plain) ऐसी स्थलाकृति होती है जहाँ किसी स्थान पर एक या अनेक नदियों के बहते जल में किसी उच्चभूमीय क्षेत्र से तलछट मिले हुए आते हैं और एक लम्बे काल तक भूमि पर जमा होते रहते हैं। इस से वहाँ का क्षेत्र जलोढ़क से ढक जाता है। किसी नदी की पूरभूमि, जो समय-समय पर उस नदी में बाढ़ आने पर जल से ढक जाती है, जलोढ़ मैदान बनाने में योगदान देती है। जब समय के साथ नदी में भिन्न स्थानों में बाढ़ आती है और युगों में नदीमार्ग भी बदलता है, तब एक विस्तारित जलोढ़ मैदान बन जाता है। भारतीय उपमहाद्वीप का सिन्धु-गंगा मैदान यहाँ की गंगा नदी और सिन्धु नदी तथा उनकी सहायक नदियों द्वारा बना है और विश्व के सबसे बड़े जलोढ़ मैदानों में से एक है।
शगुन
शगुन एक भारतीय हिंदी भाषा की टेलीविजन श्रृंखला थी जो 15 जनवरी 2001 से 29 अप्रैल 2004 तक प्रत्येक सोमवार से गुरुवार दोपहर 2:30 बजे और बाद में दोपहर 2 बजे स्टार प्लस पर प्रसारित होती थी। यह भाग्य के उतार-चढ़ाव और नुकसान की कहानी है जो खून से भी अधिक मजबूत बंधन से बंधे दो चचेरे भाइयों के जीवन को छिन्न-भिन्न कर देती है। : प्यार का बंधन.
अवलोकन
शगुन दो चचेरी बहनों, आराधना और आरती की कहानी है, जो एक साथ पली-बढ़ी हैं और एक-दूसरे के इतने करीब हैं कि एक को दूसरे तक अपने विचार व्यक्त करने के लिए शब्दों की आवश्यकता नहीं है। आरती एक आशावादी है - उसका मानना है कि अगर वह चाहे तो सितारों को छूने के लिए उसके पास सबकुछ है। हालांकि, आराधना खुद को बदकिस्मत मानती हैं।
स्वागत
दोपहर के स्लॉट में प्रसारित होने के बावजूद, यह टॉप रेटेड दोपहर का साबुन बन गया। 28 मई 2001 को समाप्त सप्ताह में, इसने 3.4 टीवीआर हासिल किया और शीर्ष 20 हिंदी जीईसी में अपना स्थान बना लिया। 12 जुलाई 2003 को समाप्त सप्ताह में इसने 3.6 टीवीआर अर्जित किया।
ग्रेज़िया डेलेडा
ग्रेज़िया डेलेडा (Grazia Deledda; हिंदी में अन्य उच्चारण- ग्राजिया देलेदा) [1875-1936] इटली की कथाकार, नाटककार एवं कवयित्री थी। 1926 ई० में साहित्य में नोबेल पुरस्कार विजेता।
जीवन-परिचय
ग्रेज़िया डेलेडा का जन्म 27 सितंबर, 1875 को नूरो में हुआ था। ग्रेजिया के पिता ने कानून का अध्ययन किया था, किंतु उनकी कृषि और व्यापार की ओर ही रुचि थी। वे तीन बार नूरो शहर के मेयर बने थे। कभी-कभी वह भी स्वांतःसुखाय काव्यरचना किया करते थे। उनके घर अच्छे-अच्छे किसानों, पुरोहितों, कलाकारों और धर्माचार्यों का जमघट लगा रहता था और उनके पास एक सुंदर पुस्तकालय भी था। मेयर होने के कारण उनके पास बहुत से दुःखी लोग अपनी गाथाएँ सुनाया करते थे। बचपन से ही ग्रेजिया पर इन सबका प्रभाव पड़ते रहा और इन सारे तत्वों का उनके लेखन में प्रभूत योगदान रहा है। जब तक ग्रेजिया ने विवाह नहीं किया था तब तक वह सार्डीनिया छोड़ कर और कहीं नहीं गयी। बाद में जब लोंबार्डी-निवासी मदेसानी महोदय के साथ उनका विवाह हो गया तो उन्हें अपने पति के साथ रोम जाना पड़ा, क्योंकि वहां मदेसानी महोदय को सेना विभाग में सरकारी नौकरी मिल गयी थी रोम में उनका मकान शहर से बाहर देहात में था। ग्रेजिया को अपनी मातृभूमि सार्डीनिया से काफी लगाव था। सार्डीनिया (इटली) की यह उपन्यास लेखिका इटली के तानाशाह मुसोलिनी की समकालीन थी और मुसोलिनी इनका सम्मान भी करता था।
रचनात्मक परिचय
बचपन से प्राप्त विविध अनुभवों का ग्रेजिया की रचनाओं में सर्जनात्मक उपयोग हुआ है। इन्होंने अपनी सभी रचनाओं में अपनी जन्मभूमि सार्डीनिया का किसी न किसी रूप में चित्रण अवश्य किया है। अपने देश के लोगों, वहाँ के रीति-रिवाजों तथा कथाओं का चित्रण इन्होंने मार्मिक और सजीव ढंग से किया है। इन्होंने जो कुछ लिखा है वह अपने मन की शांति और सुख के लिए ही मुख्यतः लिखा है। उनका मानना था कि मन की शांति पहली चीज है, पाठक और सफलता तो बाद में आती है।
पुरस्कार देते हुए स्वीडिश अकादमी के द्वारा इनके बारे में कहा गया था: आदर्शवाद द्वारा प्रेरित उनकी रचनाओं के लिए, जो अमूर्त को मूर्त में ढाल सकने वाली सफाई के साथ इनके अपने द्वीप के जीवन को चित्रित करती हैं तथा गहराई और सहानुभूति के साथ सारी मानव जाति की समस्याओं का विवेचन विश्लेषण करती हैं, इन्हें यह पुरस्कार दिया जा रहा है।
यूनाइटेड ग्राउंड
यूनाइटेड ग्राउंड जिसे ट्रस्टको यूनाइटेड स्पोर्ट्स फील्ड के रूप में भी जाना जाता है, विंडहोक, नामीबिया में एक क्रिकेट मैदान है। ग्राउंड पर पहला रिकॉर्ड मैच 1990 में हुआ था जब नामीबिया नीदरलैंड से खेला था।
शिक्षा में निर्देशन
India education
Education
Name in sanju
शिक्षा में निर्देशन
प्रत्येक व्यक्ति के सामने समायोजन की समस्या होती है। समस्याओं का समाधान वह अपने व्यक्तिगत क्षमता के अनुसार करता है और कभी कभी क्षमता की कमी के कारण वह समायोजन में असफल रहता है। ऐसी अवस्था में व्यक्ति को मार्गदर्शन की आवश्यकता पड़ती है मार्गदर्शन वह प्रक्रिया है।  जिसके द्वारा व्यक्ति की समायोजन समस्या के समाधान में सहायता की जाती है। समायोजन की समस्या उस समय उत्पन्न होती है। जबकि व्यक्ति की आवश्यकताएं पूरी नहीं होती यदि समायोजन की प्रक्रिया गलत हो जाती है। तो उसका स्वरूप विकृत हो सकता है। शिक्षा के क्षेत्र में मार्ग-प्रदर्शन की अत्यंत आवश्यकता है क्योंकि शिक्षा सामाजिक प्रक्रिया है। जो व्यक्ति के व्यवहार में आवश्यक परिवर्तन लाती है शिक्षा आदि व्यक्तिगत भिन्नता को ध्यान में रखकर दी जाती है और वह बालक के सर्वागीण विकास को पूरा करने असमर्थ हो तो उसके कारणों की जांच होनी चाहिए। यदि बालक में कुछ दोष हो तो उसका निराकरण मार्ग प्रदर्शन द्वारा संभव है। । उपयुक्त विवरण से स्पष्ट है की मार्ग प्रदर्शन से जीवन का लक्ष्य निर्धारित करने में, जीवन में सामंजस्य स्थापित करने में तथा सब तरह के व्यवहार संबंधी समस्याओं के सुलझाने में सहायता मिलती है जेम्स ड्रेवर ने मार्ग प्रदर्शन शब्द को तीन अर्थ में प्रयोग करने की बात की है:- 1)	बालकों का मार्गप्रदर्शन – जिनका अर्थ है बालकों के व्यवहार अथवा शैक्षिक समस्याओं काअध्ययन कराता है। 2)	शैक्षिक मार्ग प्रदर्शन। 3)	व्यवसायिक मार्गप्रदर्शन- बालको तथा उनके माता-पिता को बालकों के व्यवसायिक चयन मैं सहायता पहुंचाता है।
निर्देशन की आवश्यकता प्रत्येक व्यक्ति को है। जीवन में कभी-कभी ऐसी जटिल समस्याओं का सामना करना पड़ता है। कि हमारे हाथ- पैर ढीले पड़ जाते हैं और हम उन समस्याओं के समाधान प्राप्त करने के लिए अनुभवी व्यक्तियों के शरण में जाना चाहते हैं। कभी-कभी समस्याओं के समाधान प्राप्त करने के लिए ज्योतिषियों के दरवाजे के चक्कर काटता है।  इससे यह स्पष्ट है कि व्यक्ति पथ प्रदर्शन चाहता है। वह अपनी समस्याओं के समाधान के लिए विद्वानों की सहायता चाहता है। तथा जीवन की उचित दिशा का ज्ञान प्राप्त करना चाहता है।  अघोरी तांत्रिक आदि देखती की आवश्यकता का लाभ उठाते हैं। इस प्रकार हम देखते हैं कि व्यक्ति को निर्देशन की आवश्यकता है अतःनिर्देशन सेवा की स्थापना की भी आवश्यकता है। निर्देशन की आवश्यकता का अनुभव अतीत काल से ही होता आया है किंतु वर्तमान युग में निर्देशन की मांग बढ़ गई है। वर्तमान युग में हो रहे सामाजिक एवं आर्थिक परिवर्तनों ने निर्देशन को अतिआवश्यक बना दिया है। आजकल घर की परिस्थितियों में बड़ा परिवर्तन हो रहा है भारत अपने संयुक्त प्रणाली के लिए प्रसिद्ध रहा है किंतु अब संयुक्त परिवार कलह के घर होते जा रहे हैं। जिन परिवारों में संयुक्त परिवार की प्रथा नहीं है उनमें भी कभी-कभी यह देखा जाता है कि पिता नौकरी की परिषद के कारण बाहर रहता है और बालकों को पिता प्रेम से वंचित रह जाना पड़ता है। भारत में परिवार में बालक परिवार का एक महत्वपूर्ण अंग होने के कारण परंपरागत पैसे को आसानी से सीख जाता है।  देश के अंदर एक स्थान से दूसरे स्थान पर व्यक्तियों का आना जाना लगा रहता है।  उस समय में व्यक्ति अपने मित्र एवं भाई –बंधुओं से अलग हो जाता है आजकल शिक्षा का अत्यधिक प्रचार हो रहा है। प्रतिवर्ष छात्रों की संख्या में वृद्धि होती जा रही है। हमारे देश में बेकारी की समस्या अत्यधिक जटिल है। अर्थशास्त्री समस्या का समाधान ढूंढने में अत्यधिक व्यस्त हैं दिन पर दिन या समस्या बढ़ती ही जा रही है।ग्राम उद्योग एवं लघु उद्योग इस समस्या का पर्याप्त समाधान कर सकते हैं अभी तक अधिकांश शिक्षित व्यक्ति नौकरी की खोज करते हैं। ऐसी परिस्थिति में उचित व्यवसायिक सनदर्शन अत्यंत आवश्यक है देश के परिस्थिति के अनुसार एवं यथा संभव बालक की रूचि के अनुसार व्यवसायिक निर्देशन एक उचित मांग है।
छात्र निर्देशन आंदोलन वर्तमान शताब्दी की उपज है। इसकी आवश्यकता एवं उपयोगिता का अनुभव करके अमेरिका जैसे प्रगतिशील देश में शिक्षा क अस्त्पर निर्देशन की अति सुंदमैंय वस्था कर दी गई है। पर हमारे देश में इस दिशा में अभी तक कोई ठोस कदम नहीं उठाया गया है भारत सरकार ने 1945 में शिवा राव की अध्यक्षता में प्रशिक्षण और रोजगार सेवा संगठन समिति की नियुक्ति की। इस समिति के सुझावों के अनुसार द्वितीय पंचवर्षीय योजना में संपूर्ण देशों में 50 निर्देशन केंद्रों की स्थापना का कार्यक्रम बनाया गया। पर उनमें से कुछ कही शिलान्यास किया गया भारत सरकार विभिन्न व्यवसायों के संबंध में समय-समय पर कुछ सुविधाएं भी प्रकाशित करती हैं उनका अनुकरण करके राज्य सरकार ने भी कुछ केंद्रों और प्रकाशनों की व्यवस्था की।जब हम विद्यालयों में निर्देशन की स्थिति पर दृष्टिपात करते हैं तब हमें केवल शोभा निषाद का चित्रों के ही दर्शन होतेहैं। माध्यमिक शिक्षा ने सुझाव दिया था कि बहुद्देशीय विद्यालयों में निर्देशन कार्य का संगठन किया जाए। देश में इस प्रकार के विद्यालय की समिति संख्या होने के कारण केवल थोड़े से ही छात्र निर्देशन का लाभ उठा पाते हैं। शिक्षा आयोग का सुझाव था कि सभी प्राथमिक एवं माध्यमिक विद्यालयों में छात्र निर्देशन कीव्यवस्था की जाए पर इस ओर अभी तक ध्यान नहीं दिया गया है। सरकार ने केवल सिद्धांत के रूप में अग्रलिखित शब्दों में निर्देशन की व्यवस्था की आवश्यकता को स्वीकार किया है- द्वितीय विश्वयुद्ध के दौरान और उसके बाद देश में जो सामाजिक और आर्थिक परिवर्तन हुए हैं। उन्होंने इस बात को अत्यधिक आवश्यक कर दिया है कि हमारे विद्यालय में निर्देशन के कुछ रूपों की अधिक निश्चित व्यवस्था की जाए।।
सन्दर्भ
शिक्षा मनोविज्ञान लेखक- भटनागर सुरेश
राबड़ी
राबड़ी राजस्थान और हरियाणा का प्रमुख पेय है जो कि काफी लोकप्रिय और सस्ता भी है और स्थानीय रूप से आसानी से तैयार हो जाता है। राबड़ी कोई बियर का नया ब्रांड नहीं है। ये एक अमृत है गर्मी से निजाद पाने के लिए. राबड़ी राजस्थान में जहाँ 45°C-50°C तापमान रहता है, वहां ये वरदान है। लू के थपेड़ों में भी लोग इसको पी कर दोपहर में आराम से सोते है। यह गरमी के मौसम में अधिक प्रयोग की जाती है। जो पहली बार राबड़ी पिएगा, एक गिलास मे बेहोश नींद में सो जाएगा. आजकल राबड़ी पाँच सितारा होटलों मे भी उपलब्ध है और विदेशी पर्यटक बड़े चाव से राबड़ी का लुत्फ उठा रहे है। इस राबडी के साथ बाजरे की रोटी चूर कर खा सकते हैं या ठंडी राबडी में छाछ या दही और जीरा मिलाकर पी सकते हैं।
खाटे की राबड़ी
यह राबड़ी बनाने के लिए २०० ग्राम बाजरे के आटे में ५० ग्राम मोठ का आटा मिलाएँ तथा लगभग २५० ग्राम छाछ में मिट्टी की हांडी में पाँच मिनट तक हाथ से फेंटें. इसमें ५ लीटर हलका गुनगुना पानी मिलाएं. इस घोळ को दोपहर को धूप में रखें. साम ५ बजे तक इसमें खमीर आ जाता है तब इसका पानी कपड़े से छानलें. नीचे जमा आटा अलग रख लें. निथारे पानी को आग पर चढा कर स्वाद के अनुसार नमक डालें. पानी जब उबलने लगे तब अलग रखे आटे को उबलते पानी में डाल कर लगभग २-४ मिनट पकाएं और साथ साथ लकडी के चाटू से हिलाते रहें ताकि गठान न पडें. इसमें दो-तीन उफान आजायें तब गाढ़ी होने पर उतार लें. यदि ज्यादा गाढ़ी हो जाए तो थोड़ा छाछ मिला लें. राबडी तैयार. अगर बाजरे का आटा या मोठ नहीं मिले तो गेंहू का आटा भी चल सकता है पर जो मजा बाजरे और मोठ के आटे की राबडी में है वो नहीं मिलेगा.
छाछ की राबड़ी
एक लीटर छाछ में लगभग २०० ग्राम बाजरे का आटा मिलाकर आग पर चढावें और धीरे धीरे लकड़ी के चाटू से हिलाते रहें. जब यह गाढी हो जाए और उफनने लगे तब नीचे उतार कर स्वाद के अनुसार नमक मिलावें. यदि गाढी ज्य्य्यादा हो जाए तो इसमें ठंडा छाछ और मिलावें. यह राबडी प्राय शर्दी के मौसम में खाई जाती है। साम को गरम गरम खाई जाती है और सुबह इसमे ठंडी में दही मिलाकर बाजरे की रोटी के साथ खाया जाता है।
कुटेड़ी राबडी
एक लीटर छाछ के लिए २०० ग्राम साबूत बाजरा भिगोयें. ३ घंटे बाद चलनी से पानी निकाल कर ओखली में मूसल से बाजरा कूटें. कूटने से बाजरा जब सफ़ेद दिखने लगे और आधा फूट जाए तो एक लीटर छाछ में लगभग २०० ग्राम कूटे बाजरे को मिलाकर आग पर चढावें और धीरे धीरे लकड़ी के चाटू से हिलाते रहें. जब यह गाढी हो जाए और उफनने लगे तब नीचे उतार कर स्वाद के अनुसार नमक मिलावें. यदि गाढी ज्यादा हो जाए तो इसमें ठंडा छाछ और मिलावें. यह राबडी प्राय शर्दी के मौसम में खाई जाती है। साम को गरम गरम खाई जाती है और सुबह इसमे ठंडी में दही मिलाकर बाजरे की रोटी के साथ खाया जाता है। साम को गरम गरम खाई जाती है और सुबह इसमे ठंडी में दही मिलाकर बाजरे की रोटी के साथ खाया जाता है।
जीन पुर्डी
जीन मैरियन पुर्डी (1945-1985) एक ब्रिटिश नर्स, भ्रूणविज्ञानी और फर्टिलिटी उपचार की अग्रणी थीं। इन विट्रो फर्टिलाइजेशन को विकसित करने में पुर्डी बायोलॉजिस्ट और फ़िज़ियोलॉजिस्ट रॉबर्ट एडवर्ड्स और प्रसूति रोग विशेषज्ञ और स्त्री रोग विशेषज्ञ पैट्रिक स्टेप्टो के साथ शामिल थीं। लुईस जॉय ब्राउन, पहली टेस्ट-ट्यूब बेबी, का जन्म 25 जुलाई 1978 को हुआ था और पुर्डी भ्रूण विभाजन को देखने वाली पहली इंसान थी। एडवर्ड्स को इन विट्रो निषेचन के विकास पर उनके काम के लिए फिज़ियोलॉजी या मेडिसिन में 2010 के नोबेल पुरस्कार से सम्मानित किया गया; हालाँकि, क्योंकि नोबेल पुरस्कार मरणोपरांत प्रदान नहीं किया जाता है, न तो पुर्डी और न ही स्टीप्टो को यह पुरस्कार मिल सका। पुर्डी बॉर्न हॉल क्लिनिक की सह-संस्थापिका थी, लेकिन वहाँ उनकी भूमिका और IVF के विकास में तीस सालों तक उनकी अनदेखी की गई।
शिक्षा
पुर्डी ने 1956 और 1963 के बीच लड़कियों के लिए कैंब्रिजशायर हाई स्कूल में भाग लिया जहाँ वह एक प्रीफेक्ट बन गईं, खेल टीमों में शामिल हुईं और ऑर्केस्ट्रा में वायलिन बजाया। उन्होंने कैम्ब्रिज में एड्डेनबरूक्स हॉस्पिटल (Addenbrooke's Hospital) में नर्स बनने के लिए प्रशिक्षण प्राप्त किया।
करियर
एक नर्स के रूप में पंजीकरण प्राप्त करने के बाद, पुर्डी साउथेम्प्टन जनरल अस्पताल में नौकरी करने लगीं, लेकिन वहाँ वह नाखुश थीं और टिशू रिजेक्शन पर स्थानीय स्तर पर काम करने के लिए एक रिसर्च पोस्ट के लिए आवेदन किया, अपने होम काउंटी के पैपवर्थ अस्पताल में स्थानांतरित करने से पहले जहाँ पहली ओपन-हार्ट सर्जरी (और बाद में, हृदय प्रत्यारोपण) का ब्रिटेन में नेतृत्व किया था। 1968 में, उन्होंने कैंब्रिज में फिज़ियोलॉजिकल लेबोरेट्री में रॉबर्ट एडवर्ड्स के साथ काम करने के लिए एक पद के लिए आवेदन किया और उनका आवेदन स्वीकार कर लिया गया।
एडवर्ड्स और स्टेप्टो के साथ काम
इस दौरान उन्हें अपने काम के लिए आलोचना और दुश्मनी झेलनी पड़ी। यह पुर्डी ही थी जिसने पहली बार निषेचित अंडा देखा था, जो आगे चल कर लुईस ब्राउन बनने वाली, नई कोशिकाओं को बनाने के लिए विभाजित हो रहा था। 1978 में लुईस ब्राउन के जन्म ने धारणाओं को बदल दिया और बढ़ती माँग को समायोजित करने और विशेषज्ञों को प्रशिक्षित करने के लिए, टीम ने 1980 में बॉर्न हॉल क्लिनिक, कैम्ब्रिजशायर की स्थापना की।
पुर्डी स्टेपटो और एडवर्ड्स के साथ 26 पत्रों पर सह-लेखिका थी, और 370 IVF बच्चों के लिए निषेचन उनके करियर के दौरान की गई थी।
मृत्यु और विरासत
1985 में मेलिगनेन्ट मेलानोमा से 39 वर्ष की आयु में पुर्डी की मृत्यु हो गई और उसे कैंब्रिजशायर के ग्रांटचेस्टर में दफनाया गया।
MRes प्रजनन विज्ञान और महिला स्वास्थ्य के लिए यूनिवर्सिटी कॉलेज लंदन का पुरस्कार उनके नाम पर है।
मान्यता
जब यह निर्णय लिया गया कि इस उपलब्धि को रिकॉर्ड करने के लिए एक पट्टिका लगाई जानी चाहिए, तो एडवर्ड्स ने सुझाव दिया कि पट्टिका को "मानव में इन विट्रो फर्टिलाइजेशन कहा जाना चाहिए, जिसके बाद दुनिया की पहली सफल गर्भावस्था का डॉ॰ रॉबर्ट एडवर्ड्स, श्री पैट्रिक सेप्टो द्वारा इस अस्पताल में प्रदर्शन किया गया जिसमें मिस जीन पुर्डी और उनके सहायक कर्मचारी द्वारा नवंबर, 1977 में"। पुर्डी की उपलब्धियों को नजरअंदाज करने पर ओल्डम एन॰एच॰एस॰ ट्रस्ट को 1982 में एडवर्ड्स का शिकायती पत्र मिला। बॉर्न हॉल ने 2013 में एक पट्टिका बनवाई, जिसमें फिर से पुर्डी के योगदान को अनदेखा कर दिया गया।
1998 में एक प्लेनरी ​​व्याख्यान में, क्लीनिकल ​​आई॰वी॰एफ॰ की 20 वीं वर्षगांठ का जश्न मनाते हुए, रॉबर्ट एडवर्ड्स ने जीन पुर्डी को श्रद्धांजलि देते हुए कहा, 'आई॰वी॰एफ॰ में तीन मूल अग्रदूत थे और न की सिर्फ दो'। पैट्रिक स्टेप्टो के बेटे प्रोफेसर एंड्रयू स्टीप्टो ने 2015 में एक पट्टिका का अनावरण किया जिसमें तीन लोगों को मान्यता दी गयी जो आई॰वी॰एफ॰ विकसित करने में शामिल थे। आई॰वी॰एफ॰ की 40 वीं वर्षगांठ को चिह्नित करने के लिए 2018 में, बॉर्न हॉल ने "दुनिया की पहली आई॰वी॰एफ॰ नर्स और भ्रूणविज्ञानी" बर्न हॉल क्लिनिक के सह-संस्थापक जीन पुर्डी के लिए एक स्मारक का अनावरण किया।
सिखरन गाँव, कोइल (अलीगढ़)
सिखरन कोइल, अलीगढ़, उत्तर प्रदेश स्थित एक गाँव है।
545
545 ग्रेगोरी कैलंडर का एक साधारण वर्ष है।
दक्कन क्रोनिकल
दक्कन क्रोनिकल भारत में प्रकाशित होने वाला अंग्रेजी भाषा का एक समाचार पत्र (अखबार) है। यह हैदराबाद में प्रकाशित होता है।
लाहिरु मदुशंका
लाहिरु दिलशान मदुशंका (जन्म 12 सितंबर 1992), एक पेशेवर श्रीलंकाई क्रिकेटर हैं, जो सीमित अंतरराष्ट्रीय मैचों के लिए खेलते हैं। एक आसान दाएं हाथ के बल्लेबाज, मदुशंका दाएं हाथ से मध्यम-तेज गेंदबाजी करते हैं। उनका जन्म एलाहेरा, पोलोन्नारुवा में हुआ था। वह सेंट थॉमस कॉलेज, मटाले के पुराने थोमियन हैं।
546
546 ग्रेगोरी कैलंडर का एक साधारण वर्ष है।
दक्कन हेराल्ड
दक्कन हेराल्ड भारत में प्रकाशित होने वाला अंग्रेजी भाषा का एक समाचार पत्र (अखबार) है। यह बैंगलोर में प्रकाशित होता है।